**2. MELLÉKLET: Közvetlen nagykereskedelmi barangolási hozzáférés szerződés**

Közvetlen nagykereskedelmi barangolási hozzáférési szerződés

a

**Magyar Telekom Nyrt.**

H - 1097 Budapest

Könyves Kálmán kr. 36.

Magyarország

.....................................................

(a továbbiakban "**Magyar Telekom**")

és

**<<Partner>>**,

cím

.....................................................

(a továbbiakban „**Partner**”)

# Bevezetés

* 1. Felek akaratukkal egyezően kijelentik, hogy a Partnernek a Magyar Telekom nagykereskedelmi barangolási hozzáférésre vonatkozó Igénybevétele alapján az MT RRO szerinti közvetlen nagykereskedelmi barangolási hozzáférési szerződést kötnek, mely keretében Partner barangolást végző ügyfelei számára a Magyar Telekom ezen típusú szolgáltatásai elérhetővé válnak.
  2. A közvetlen nagykereskedelmi barangolási hozzáférési szerződés technológia részletei alapvetően a GSMA állandó referencia dokumentumain, valamint a Magyar Telekom beszállítóinak szabvány dokumentumain alapulnak, például, de nem kizárólag:
  + GSMA PRD-k a FRAUD azonosításához;
  + GSMA PRD-k a Felek közötti számlázásra vonatkozóan;
  + GSMA PRD-k az IREG és TADIG tesztelésre vonatkozóan.

# Hozzáférés kezdete

* 1. A közvetlen nagykereskedelmi barangolási hozzáférés kereskedelmi indulása, igénybevételének kezdő dátuma az a dátum, melyet megelőzően a Felek egymás számára írásban visszaigazolták, hogy az összes hálózati oldali, számlázási rendszeri, és bármely egyéb tesztelési szükséglettel rendelkező rendszerek közötti interfész kompatibilitási, ellenőrzési folyamat sikeresen lezárult.

# Definíciók

* 1. A definíciókat az MT RRO 1. Melléklete tartalmazza.

# Mellékletek

A mellékletek felosztása az általános melléklet struktúra szerint került megállapításra.

# A Szerződés tárgya

* 1. Feltéve, hogy Felek saját kötelező érvényű nemzeti szabályozásukban foglaltak szerint nyilvánosan hozzáférhető mobiltávközlési hálózati üzemeltetési jogával és az erre vonatkozó nyilvántartásban szerepelnek, a Felek megállapodnak abban, hogy a következőkkel összhangban egymással MT RRO Szerződést kötnek:
     + - * releváns technológiai specifikációk;
         * minden kötelező érvényű GSMA állandó referencia dokumentumok;
         * továbbá minden olyan nem kötelező érvényű GSMA állandó referencia dokumentumok tartalma szerint, melyekben Felek megállapodnak,

beleértve azon kereskedelmi szerződési részeket is, melyeket jelen Szerződés mellékletei fednek le.

* 1. Felek a GSMA állandó technológiai referencia dokumentumait kiegészítő követelményekben és azok mellett kivételekben is megállapodhatnak jelen Szerződésben.
  2. Felek megállapodnak abban, hogy Partner barangolást végző ügyfelei számára új technológiákat csak a Felek írásos engedélyezési leveinek kézhezvételét követően nyújtanak (kereskedelmi indulásról szóló tájékoztató levél).

Új technológiának tekintendő azon technológia kereskedelmi bevezetése, mely a látogató számára szolgátlatás vezérlésben, szolgáltatás kiajánlásában, vagy a használat során bárminemű addicionális, új kereskedelmi hatással járhat.

pl. olyan a 3GPP által definiált GSM technológiák, melyekre vonatkozóan Felek a technológiai és kereskedelmi bevezethetőségi teszteket nem végezték el (pl. GPRS, CAMEL, OR).

# Szolgáltatások és szolgáltatás szintek

* 1. A Magyar Telekom által nyújtott szolgáltatások az MT RRO alapján és a Partner Igénybejelentése alapján kerülnek meghatározásra..

Továbbá a szolgáltatás minőségére vonatkozóan a következők vonatkoznak:

* A Szolgáltatások elérhetősége csak azon barangolást végző ügyfelek számára biztosítottak, akik Partnerrel hatályos előfizetői jogviszonyban állnak;
* Magyar Telekom a Partner barangolást végző ügyfelei számára saját ügyfelei számára biztosítottal megegyező barangolási szolgáltatás élményt és minőséget biztosít.

# Szolgáltatás módosítások kezelése

* 1. Amennyiben Partner a Magyar Telekom felé bármely igénybevett Szolgáltatásra vonatkozóan módosítási szándékot jelent be, úgy Felek megvizsgálják ezen módosítás implementálási lehetőségét, költségét, egyéb rendszerekre való kihatását.
  2. A módosítások megtételét követően Felek
* hálózat és számlázási rendszer együttműködési teszteket,
* adminisztrációs tevékenység teszteket végeznek.
* és megállapodnak a szolgáltatás módosítás átvezetésének dátumáról, költségviselés mértékéről és módjáról.

# Díjazás, számlázás, könyvelés

* 1. Amikor egy barangolást végző ügyfél által használt Szolgáltatás igénybevételét a Magyar Telekom teszi lehetővé, abban az esetben az adott Szolgáltatások ellenértékének Magyar Telekom felé történő megfizetéséért a Partner felelős.
  2. Magyar Telekom a szabályozott díjakat a hatályos szabályozásnak megfelelően frissíti.
  3. Magyar Telekom fenntartja a jogot, hogy nem szabályozott díjait módosítsa úgy, hogy Partner részére a díj módosítási szándékáról a módosítás végrehajtását megelőzően legalább 4 héttel írásos tájékoztatást küld.
  4. Magyar Telekom nem tehető felelősség olyan szolgáltatási díjak megfizetéséért, melyek a GSMA állandó referencia dokumentumai szerinit előfizetői azonosítás hiányában keletkeztek.
  5. A jelen Szerződés szerinti szabályozott díjakat a mindenkor hatályos MT RRO 5. sz. melléklete tartalmazza.
  6. A Magyar Telekom az MT RRO Törzsrész IX.2 pontban foglaltaknak megfelelően nyújtja be számláit Partner felé.

# TAP implementáció

Felek a Szolgáltatás kialakítása során a GSMA referencia dokumentuma szerinti TAP-ot implementáljanak.

# Számlázás és könyvelés

Felek a GSMA állandó referencia dokumentuma szerinti számlázási és könyvelési kapcsolatot alakítják ki egymás között.

# Ügyfélszolgálat

Ügyfélszolgálat kiskereskedelmi funkcionalitás szolgáltatás igénybevétele hiányában, a barangolást végző ügyfelek felé az ügyfélszolgálati feladatokat a Partner látja el.

# Titoktartás

12.1 Felek megállapodnak abban, hogy a Szerződés feltételei és tartalma olyan információ, mely harmadik fél számára nem átadható a másik Fél írásos hozzájárulása nélkül.

* 1. A 12.1 ponthoz kiegészítésként Felek megállapodnak abban, hogy minden köztük átadásra kerülő információ (a továbbiakban: **Információ**) titkos, üzleti titoknak minősül, és sem egészben sem részleteiben harmadik fél számára nem átadható, nem átadhatóak.

A Felek a közöttük átadásra került Információt kizárólag a Szerződés céljára használják fel, azok semmiféle más célú felhasználása Felek más tevékenysége során nem megengedett.

* 1. Felek fenntartják a jogot, hogy harmadik felek számára Információt adjanak át, amennyiben akvizíció vagy saját jogi személyiségük és érdekeltségük értékesítése a cél, esetleg hitelfelvétel vagy biztosítás megkötése. Információ harmadik fél számára ezen esetekben is kizárólag olyan mértékben adható át, ami az adott tevékenység, ügylet lebonyolításához feltétlenül szükséges, továbbá ezen harmadik felek kötelesek titoktartási nyilatkozatot tenni a 12. pontnak megfelelő tartalommal.

Továbbá Felek Kapcsolt vállalkozásai, igazgatói, ügynökei, professzionális tanácsadói, szerződéses jogviszonnyal rendelkező tagjai, munkavállalói vagy viszontértélesítői felé is a szükséges mértékű Információ átadásra kerülhet, amennyiben ezen Kapcsolt vállalkozások, azok igazgatói, ügynökei, professzionális tanácsadói, szerződéses jogviszonnyal rendelkező tagjai, munkavállalói vagy viszontértélesítői a 12. pont szerinti titoktartási kötelezettséget magukra nézve elfogadták.

* 1. Mindkét Fél anyagi felelősségvállalással tartozik az ezen Szerződés keretében nyilvánosságra került vagy átadott Információ okán okozott bizonyított kár vagy veszteség tekintetében.
  2. Igény esetén a Szerződés tartalmát kormányzati, igazságszolgáltatási vagy szabályozó hatóságok az adott eljárások szükséges mértékéig jogosultak megismerni.
  3. A Szerződés célja szerint az az Információ és tartalom nem tekinthető bizalmasnak, amely:

1. nyilvánosságra került ezen Szerződés 12. pontján kívül;
2. az Információt kapó Fél számára a Szerződést megelőzően már ismert volt, rendelkezésre állt; vagy
3. harmadik Fél teljeskörűen felhatalmazta a fogadó Felet, hogy az Információt korlátozás nélkül használja; vagy
4. fogadó Fél az adott Információt saját maga is előállította és ezáltal az Információ nem minősül titkosnak, bizalmasnak.
   1. A Szerződés megszűnik, a Szerződés titoktartásra vonatkozó 12. pontja jelen szerződés megszűnésétől számított további 10 évben is hatályban marad, de Felek saját bizalmas Információinak használatára vonatkozóan ez semmiféle korlátozást nem jelent.

# Adatvédelem

* 1. Partner tájékoztatja saját barangolást végző ügyfeleit, hogy adott esetben a látogatott hálózatban az adatkezelésre vonatkozó szabályozás a honos szabályozástól eltérő lehet.
  2. Felek megerősítik, hogy adatkezelési tevékenységük során maradéktalanul megfelelnek a hatályos adatvédelmi jogszabályoknak és uniós jogi aktusoknak.

# Csalás, rosszhiszemű használat megelőzése

* 1. Felek betartják a GSMA állandó referencia dokumentumainak vonatkozó részeit az illegális, csaló és rosszhiszemű barangolási használatra vonatkozóan.

# Felek felelőssége

1. Felek szerződésszegésért és szerződésen kívül okozott károkért való felelősségére az MT RRO Törzsrész és a hatályos jogszabályok irányadók.

# Szolgáltatás felfüggesztése, szüneteltetése

* 1. A szolgáltatás felfüggesztését és szünetelését az MT RRO IX.3 pontja tartalmazza.

# Vis major

Egyik Fél sem felelős, ha a késedelem vagy a Szerződéses kötelezettségek nem teljesítése vis major esemény miatt következik be. Vis major esemény bekövetkezésekor, az érintett Félnek haladéktalanul írásban közölnie kell a másik Féllel az esemény körülményeit, okát és várható időtartamát. Az érintett Fél köteles minden ésszerű erőfeszítést megtenni annak érdekében, hogy Szerződéses kötelezettségeinek teljesítését ésszerű időn belül folytathassa, vagy olyan lehetséges teljesítési módot találjon, amelyet a vis major esemény nem gátol. A jelen Szerződésben rögzített határidőket a Felek a vis major esemény időtartamával meghosszabbítják.

# A Szerződés hatálya

* 1. A jelen Szerződés annak mindkét Fél általi aláírását követően a bankgarancia szerződésszerű benyújtásával lép hatályba.
  2. A jelen Szerződést Felek 12 hónapos határozott időtartamra / határozatlan időtartamra (megfelelő kiválasztandó) kötik meg egymással.

# A Szerződés megszűnése

* 1. A Szerződés megszűnésének szabályait az MT RRO Törzsrész IX.7 pontja tartalmazza.

# Szerződés, mellékletek módosítása

* 1. Amennyiben a jelen Szerződés eltérően nem rendelkezik, ármely kiegészítés, módosítás a Szerződéshez, mellékletekhez kizárólag Felek írásbeli megállapodása alapján lehetséges.
  2. Különösen:

1. új szolgáltatás implementálásáról Magyar Telekom a Partnert legalább a szolgátlatás implementálását megelőzően 30 nappal értesíti, amennyiben az az igénybe vett nagykereskedelmi barangolási hozzáférésre vonatkozóan bárminemű hatással lehet.
2. Magyar Telekom a Szerződésben kezelt szolgáltatás megszüntetését legalább 60 nappal megelőzően arról Partner tájékoztatja
3. Magyar Telekom a Szerződésben kezelt szolgátlatások díjainak módosítása esetén a módosítást legalább 60 nappal megelőzően arról a Partnert értesíti. Ezen díjmódosításokat a Felek a Szerződésen átvezetik.
   1. A GSMA műszaki referencia dokumentumokra való hivatkozásokat megfelelő rendszerességgel a Magyar Telekom felülvizsgálja. A Felek a GSMA-tól eltérő műszaki megoldást is kialakíthatnak, amennyiben ez mindkét Fél akaratával egyező és Felek a kereskedelmi alapú költségviselés feltételeiben megállapodnak.
   2. Felek jóhiszemű tárgyalásokat folytatnak, hogy az időközben esetlegesen GSMA műszaki referencia dokumentumokban történő változásokat, módosulásokat a Szerződésen átvezessék.
   3. A Szerződés bármely időpillanatban módosítandó, hogy az a hatályos szabályozásoknak vagy a BEREC iránymutatásainak megfeleljen.

# Különleges esetek

* 1. Jogutódlás

A Szerződésben meghatározott jogok és kötelezettségek a nem átruházhatóak a másik Fél hozzájárulása nélkül.

* 1. Részleges érvénytelenség

Ha a Szerződés vagy bármely rendelkezése érvénytelen és végrehajthatatlan rendelkezéseket tartalmaz, az nincsen kihatással a Szerződés egészére. A Felek törekednek arra, hogy jóhiszemű tárgyalások útján az érvénytelen és végrehajthatatlan Szerződés részeket megfelelően módosítsák, hogy azok végrehajthatóvá váljanak.

* 1. Értesítések, nyilatkozatok

A Feleknek a Szerződéssel kapcsolatban egymáshoz intézett értesítései akkor tekinthetők megfelelően teljesítettnek, amennyiben azt az előre meghatározottak szerint, ill. a Partner által meghatározott kapcsolattartóként megjelölt személy címére, székhelyére (telephelyére) címezve, írásban levél, e-mail útján küldték meg. Amennyiben a kapcsolattartók személye változik, köteles az érintett Fél a másik Felet erről haladéktalanul értesíteni, s a kapcsolattartási adatokat aktualizálni. A kapcsolattartási adatok aktualizálása nem igényli a jelen Szerződés módosítását.

Az értesítések ajánlott levél esetén a postára adás napját követő 5. napon tekintendők megérkezettnek. Vita esetén a feladónak kell a kézbesítést igazolni.

Kézbesítettnek kell tekinteni a tértivevénnyel megküldött értesítést akkor is, ha a címzett az átvételt megtagadta vagy két egymás utáni kézbesítést követően nem kereste jelzéssel érkezik vissza.

Az értesítések és dokumentumok nyelve magyar, ezért jogvita, vagy szövegértelmezési vita esetén bármilyen hivatalos idegen nyelvű fordítással szemben a magyar nyelvű szöveg az irányadó.

* 1. Jogszabályoknak és szabályozási kötelezettségeknek való megfelelés

Felek a mindenkor hatályos jogszabályoknak, elektronikus hírközlésre vonatkozó szabályoknak felelnek meg.

# Irányadó jog

Jelen Szerződésre a magyar jog az irányadó.

# Viták rendezése

* 1. Felek megállapodnak abban, hogy vitás esetekben jóhiszemű tárgyalásokat folytatnak. Amennyiben ezek nem vezetnek eredményre, úgy jogvitás eljárást kezdeményezhetnek az Eht. 57. § és a Roaming Rendelet szabályai szerint. Felek a járásbíróság hatáskörébe tartozó ügyekben alávetik magukat a Budai Központi Kerületi Bíróság, a törvényszék hatáskörébe tartozó ügyekben pedig a Tatabányai Törvényszék kizárólagos illetékességének.

# Előrejelzés, éves felülvizsgálatok, bankgarancia

* 1. Partner a Szerződést követő 12 hónapos időszakra vonatkozóan kezdeti forgalmi előrejelzést ad:
     1. hang,
     2. SMS,
     3. adatforgalomra.

Az Induló Előrejelzés fedezetet kell nyújtson az első 12 hónapos szerződéses időtartamra vonatkozóan.

* 1. Az Előrejelzés felülvizsgálatának szabályait az MT RRO Törzsrész IV.5. pontja tartalmazza..
  2. A Partnert terhelő bankgarancia állításra vonatkozó szabályokat az MT RRO Törzsrész IX.2.3.4 pontja, a bankgarancia mintát az MT RRO 4. melléklete tartalmazza. A jelen Szerződés hatálybalépésének feltétele az MT RRO szerinti Bankgarancia megléte.
  3. A jelen Szerződésben nem szabályozott kérdésekben az MT RRO rendelkezései az irányadóak.

# Aláírás

Hely ...................................... Hely ......................................

Idő ...................................... Idő:......................................

.............................................. ..............................................

Magyar Telekom Partner